รู้สึกร้อนระอุบริเวณหน้าผาก หายใจร้อน ความดันขึ้นสูง เคยไปหา ความดันเป็นปกติ เลยจ่ายยาอักเสบปลายประสาทให้ กับยาแก้ปวด เคยกินยาลดความดันของแม่ ไม่หายค่ะ บางคนบอกเป็นความเครียดสะสม ตอนนี้ มีอาการหายใจเจ็บหน้าอกด้านซ้าย เพิ่งรู้เจ็บตั้งแต่เมื่อวานค่ะ (วันนี้ 16/2/2021） ปจบ อายุ 52 ค่ะ
สวัสดีค่ะอาการร้อนระอุที่หน้าผาก รู้สึกหายใจแล้วร้อนดังกล่าวมานั้น ควรวัดให้แน่ใจว่าไม่มีไข้ โดยอุณหภูมิกายที่มีไข้คือเกิน 37.8 องศา ขึ้นไป ซึ่งกรณีน่าจะวัดได้ไม่มีไข้ เพราะไม่ได้มีการหาสาเหตุของไข้ และจ่ายยาเป็นกลุ่มแก้ปวดและแก้อักเสบปลายประสาทมาส่วนอาการหายใจเจ็บหน้าอกด้านซ้ายนั้น อาจมีสาเหตุจาก กล้ามเนื้อหรือกระดูกอ่อนที่อกอักเสบ การมีปลายเส้นประสาทอักเสบ เยื่อหุ้มปอดหรือเยื่อหุ้มหัวใจอักเสบซึ่งสัมพันธ์กับการหายใจแต่เป็นโรคที่พบได้น้อย หรือถ้าเจ็บจากหัวใจขาดเลือด มักเป็นเจ็บตื้อๆ สัมพันธ์กับการออกแรง เจ็บร้าวไปแขนหรือกรามได้จากอาการปวดที่บอกมายังบอกไม่ได้ชัดเจนว่าเกิดจากสาเหตุใด แนะนำการพักผ่อน งดยกของหนัก ระวังการกระทบกระแทก กินยาแก้ปวดตามที่แพทย์สั่งมาได้ถ้าปวดมาก ถ้ากินยาแล้วไม่ดีขึ้น ปวดตื้อๆคล้ายโรคหัวใจดังกล่าวมา ร่วมกับไม่สบายใจมาก สามารถกลับไปพบแพทย์เพื่อตรวจซ้ำได้